एचटेट की परीक्षा कराए प्रदेश सरकार: खिलेरी
छात्रसंगठन इनसो ने प्रदेश सरकार से मांग की है कि वह प्रदेश में एचटेट परीक्षा करवाए। इस संबंध में संगठन के जिला प्रधान जतिन खिलेरी की अध्यक्षता में एक बैठक का आयोजन किया गया। जिसमें सदस्यों ने विचार विमर्श कर सरकार से मांग की कि एचटेट की परीक्षा करवाई जाए।
जिला प्रधान जतिन खिलेरी कहा कि लंबे समय से सरकारी नौकरी का सपना देख रहे बेरोजगार सरकार की नीतियों के कारण हताश हो रहे हैं लेकिन सरकार का इस ओर कोई ध्यान नहीं है। हरियाणा बोर्ड द्वारा तय किया गया कि एचटेट की परीक्षा प्रति वर्ष करवाई जाएगी लेकिन वर्तमान सरकार ने वर्ष 2015-16 की एचटेट की परीक्षा अब तक नहीं करवाई। इस अवसर पर संदीप सनिवाला, कॉलेज प्रधान अमित गोदारा, सिद्धार्थ गुज्जर, रोहताश, रवि लांबा, बिल्ला धारसूल, अनिल विनोद धारसूल मौजूद थे।
hin_Deva hin_Deva hin_Deva